เทศบัญญัติเทศบาลตำบลหนองสำโรงเทศบัญญัติเทศบาลตำบลหนองสำโรงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตเทศบาลตำบลหนองสำโรงอำเภอเมืองอุดรธานี จังหวัดอุดรธานีพ.ศ.๒๕๕๑ อาศัยอำนาจตามความมาตรา ๑๐ (๒)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพส่วนบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลหนองสำโรงโดยความเห็นชอบของสภาเทศบาลตำบลหนองสำโรงผู้ว่าราชการจังหวัดอุดรธานี และคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลหนองสำโรงเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตเทศบาลตำบลหนองสำโรง อำเภอเมืองอุดรธานี จังหวัดอุดรธานี พ.ศ.๒๕๕๑ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้กำหนดพื้นที่บางส่วนในเขตเทศบาลตำบลหนองสำโรงอำเภอเมืองอุดรธานี จังหวัดอุดรธานี ภายในพื้นที่บริเวณ ดังต่อไปนี้ทิศเหนือ จดแนวเขตคลองส่งน้ำสายใหญ่ฝั่งขวาทิศตะวันออก จดแนวเขตคลองส่งน้ำสายใหญ่ฝั่งขวา บรรจบเขตทางหลวงแผ่นดินหมายเลข๒๑๐ ฟากเหนือทิศใต้ จดแนวเขตทางหลวงแผ่นดินหมายเลข๒๑๐ทิศตะวันตก จดแนวเขตเทศบาลตำบลหนองสำโรงฟากตะวันตกทั้งนี้ ตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภทดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑๐,๐๐๐ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑๐,๐๐๐ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นมีแนวศูนย์กลางปากทางเข้าออกของรถยนต์อยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ไม่น้อยกว่า ๑๕๐ เมตร และเป็นไปตามข้อกำหนดในข้อ ๒ (๒) (ข) (๑) (๓) (๔)(๕) (๖) (๗) (๘) (๙) และ (๑๐) ของกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลหมูม่นตำบลบ้านเลื่อม ตำบลสามพร้าว ตำบลหนองบัว ตำบลเชียงพิณ ตำบลหมากแข้ง ตำบลหนองนาคำตำบลนาดี ตำบลหนองขอนกว้าง และตำบลบ้านจั่น อำเภอเมืองอุดรธานี จังหวัดอุดรธานีพ.ศ. ๒๕๔๗ข้อ ๔อาคารที่มีอยู่แล้วภายในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๓ข้อ ๕อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฎิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๖ให้นายกเทศมนตรีเทศบาลตำบลหนองสำโรงเป็นผู้รักษาการตามเทศบัญญัตินี้ประกาศณ วันที่ ๑๔ มกราคม พ.ศ. ๒๕๕๑เสกสรรค์พนาวัฒนวงศ์นายกเทศมนตรีตำบลหนองสำโรง[เอกสารแนบท้าย]๑.แผนที่ท้ายเทศบัญญัติเทศบาลตำบลหนองสำโรง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภท ในเขตเทศบาลตำบลหนองสำโรง อำเภอเมืองอุดรธานีจังหวัดอุดรธานี พ.ศ. ๒๕๕๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้เทศบัญญัติฉบับนี้ คือเนื่องจากได้มีกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้ประโยชน์อาคารบางชนิดหรือบางประเภท ในพื้นที่บางส่วนในท้องที่ตำบลหมูม่น ตำบลบ้านเลื่อม ตำบลสามพร้าวตำบลหนองบัว ตำบลเชียงพิณ ตำบลหมากแข้ง ตำบลหนองนาคำ ตำบลนาดี ตำบลหนองขอนกว้างและตำบลบ้านจั่น อำเภอเมืองอุดรธานี จังหวัดอุดรธานี พ.ศ. ๒๕๔๗ ให้ไว้ ณ วันที่ ๑กันยายน ๒๕๔๗เทศบาลตำบลหนองสำโรงเห็นว่าข้อกำหนดในกฎกระทรวงดังกล่าวบางประการยังไม่เหมาะสมกับสภาพพื้นที่ของเทศบาลตำบลหนองสำโรงและในมาตรา๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ ให้อำนาจเทศบาลตำบลหนองสำโรงออกเทศบัญญัติขัดหรือแย้งกับกฎกระทรวงดังกล่าวได้หากมีความจำเป็นหรือมีเหตุผลพิเศษเฉพาะท้องถิ่นโดยได้รับความเห็นชอบจากคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยปริยานุช/ผู้จัดทำ๒๗มีนาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๕๙ ง/หน้า ๑/๒๔ มีนาคม ๒๕๕๑